== Agzul == Mass-nsen neɣ Masnsen (s tira n Tmaziɣt taqbuṛt: MSNSN, ⵎⵙⵏⵙⵏ) d agellid Amaziɣ Anumid n tmurt n Yinumiden (Numidya) i d-yezgan deg wul n Tefriqt n Ugafa deg yimir n tmiḍi tis kraḍet send talallit n Ɛisa. Mass-nsen ilul deg useggas n 238 S.Ɛ. deg tgelda n Yimasiniyen. Yesdukkel tamurt Tanumidt n Tefriqt n Ugafa i tikkelt tamenzut deg umezruy. Yettwassen Mass-nsen s "yinzi-ines" aɣerfan i d-yeqqaṛen: "Tafriqt i Yifriqen". Yemmut Mass-nsen deg useggas n 148 S.Ɛ. Yesker-as uɣref-is yiwen usemḍel d uẓekka ameqqṛan deg temnaḍt n Sirṭa, Qsenṭina n wass-a. Isallen igejdanen ɣef urgaz-a Tamurt : Tanumidt ( Numidya - Tafriqt ugafa ) Tamanaɣt : Sirṭa (Cirta) (Qsenṭina) Imezdaɣ : Imaziɣen, Inumiden, timettiyin timaziɣin-nniḍen. Tutlayt : Tamaziɣt taqbuṛt, Timaziɣin-nniḍen, Talatinit, Tagrigit. == Umuɣ n yidlisen d yiɣbula n umagrad-a ==